Al’adun Hausawa

thumb
thumb
Farfesa Tijjani Naniya ya ce Hausawa mutane ne musu tsananin rikon al'adunsu na gargajiya, musamman wajen tufafi da abinci da al'amuran da suka shafi aure ko haihuwa ko mutuwa da sha'anin mu'amala tsakanin dangi da abokai da shugabanni da sauransu, da kuma al'amuran sana'a ko kasuwanci ko neman ilmi.
Tun daga zuwan Turawa har yau, Hausawa suna cikin al'ummomin da ba su saki tufafinsu na gargajiya sun ari na baki ba. 

Galibin adon namiji a Hausa ba ya wuce riga da wando musamman tsala, da takalmi fade ko kafa-ciki, da hula ƙube, ko dankwara, ko dara.

In kuma saraki ne ko malami ko dattijo, yakan sa rawani. 

Adon mata kuwa, zane ne da gyauton yafawa, wato gyale da kallabi da taguwa da 'yan kunne da duwatsun wuya wato tsakiya.

Yawancin abincin Hausawa kuwa, ana yin sa ne  da gero ko dawa.

Sai kuma sauran abubuwan haɗawa, da na marmari, kamar su wake da shinkafa da alkama da kayan rafi da sauransu.

Yawancin Hausawa Musulmi ne saboda haka yawancin al'adunsu da suka shafi aure da haihuwa da mutuwa duk sun ta'allaƙa ne da wannan addni.

Haka kuma wajen mu'amala da iyaye ko dangi ko abokai ko shuwagabanni ko makwabta ko wanin waɗannan, yawanci na Musulunci ne. Haka nan sha'anin sana'a da kasuwanci da neman ilmi duk a jikin Musulunci suka rataya..https://www.bbc.com/hausa/labarai-54267063.amp

 Sana'o'in Hausawa 
Da can sana'a da kusuwanci da neman ilmi suna bin gado ne, wato kowa yana bin wanda ya gada kaka da kakanni. Kuma idan mai sana'a ya shiga baƙon gari zai je ya sauka a gidan abokan sana'arsa ne. 
Idan ma koyo ya zo yi, zai je gidan masu sana'ar gidansu ne saboda haka kusan kowace sana'a akwai sarkinta da makaɗanta da mawaƙanta, kai har ma da wasu al'adu na masu yinta da suka sha bamban da na sauran jama'a.

Hausawa suna da sana'oi da dama na gargajiya da suke yi tun fil azal, suna da tarin yawa, amma ga wasu daga cikinsu.

 Kasuwaci.
 Fatauci
 Saƙa
 Rini
 Farauta
 Jima
 Noma
 Kiwo
 ƙira
 Sassaƙa
 Dukanci
 Gini
 Rinji ko fawa
 Wanzanci. https://www.bbc.com/hausa/labarai-54267063.amp

 Manazarta 
Category:Hausawa
Category: Al'adu